Document ID: 32009R1281

ΚΑΝΟΝΙΣΜΌΣ (ΕΕ) αριθ. 1281/2009 ΤΗΣ ΕΠΙΤΡΟΠΉΣ
της 22ας Δεκεμβρίου 2009
περί καθορισμού των κοινοτικών τιμών πώλησης των αλιευτικών προϊόντων που απαριθμούνται στο Παράρτημα II του κανονισμού (ΕΚ) αριθ. 104/2000 του Συμβουλίου, για την αλιευτική περίοδο 2010
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, για την κοινή οργάνωση των αγορών των προϊόντων αλιείας και υδατοκαλλιέργειας (1), και ιδίως το άρθρο 25 παράγραφοι 1 και 6,
Εκτιμώντας τα ακόλουθα:
(1)
Για καθένα από τα προϊόντα που παρατίθενται στο Παράρτημα II του κανονισμού (ΕΚ) αριθ. 104/2000 καθορίζεται, πριν την έναρξη της αλιευτικής περιόδου, τιμή πώλησης ΕΕ η οποία ισούται με τουλάχιστον το 70 % και έως το 90 % της τιμής προσανατολισμού.
(2)
Ο κανονισμός (ΕΚ) αριθ. 1212/2009 του Συμβουλίου (2) καθορίζει τις τιμές προσανατολισμού για το σύνολο των υπόψη προϊόντων για την αλιευτική περίοδο 2010.
(3)
Οι τιμές της αγοράς ποικίλλουν σημαντικά, ανάλογα με τα είδη και τους τύπους παρουσίασης των προϊόντων, ιδίως για τα καλαμάρια και τον μπακαλιάρο.
(4)
Κατά συνέπεια, προκειμένου να οριστεί το επίπεδο των τιμών ώστε να ενεργοποιηθεί το μέτρο παρέμβασης που προβλέπεται στο άρθρο 25 παράγραφος 2 του κανονισμού (ΕΚ) αριθ. 104/2000, θα πρέπει να οριστούν οι συντελεστές μετατροπής για τα διάφορα είδη και τύπους παρουσίασης κατεψυγμένων προϊόντων που εκφορτώνονται στην ΕΕ.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προϊόντων αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές πώλησης ΕΕ, όπως προβλέπονται στο άρθρο 25 παράγραφος 1 του κανονισμού (ΕΚ) αριθ. 104/2000, που εφαρμόζονται, κατά την αλιευτική περίοδο 2010, για τα προϊόντα τα οποία απαριθμούνται στο Παράρτημα II του εν λόγω κανονισμού, καθώς και οι συναφείς παρουσιάσεις και συντελεστές μετατροπής, εμφαίνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2010.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 2009.

Labels: 2
6